மாற்று பாலினத்தவர் அல்லது திருநங்கைகள் என்று பொது சமுகத்தால் சொல்லப்படும் மனிதர்களின் உடலியல், உளவியல் சார்ந்த பிரச்சினைகளில் இருந்து என் பிரச்சினை கொஞ்சம் வேறுபட்டது. நினைவு தெரிந்த நாளிலிருந்து, சரியாக எப்போதென்று நினைவில் இல்லை, என்னால் ஒரு விடயத்தை புரிந்து கொள்ள முடியவில்லை. ஏன், உடலில் சில இருக்கும் உறுப்புகளை வைத்தோ அல்லது இல்லாததை வைத்தோ வாழ்க்கையின் பெரும்பாலான செயல்கள் முடிவு செய்யப்படுகிறது? அந்த உறுப்புகளுக்கும் நம் செயல்களுக்கும் எந்த தொடர்பும் இல்லாத போதிலும்?